عمر (ٹی وی سلسلہ)

عمر  یا عمر فاروق ایک تاریخی عرب ٹیلی ویژن ڈراما سلسلہ ہے۔ اس کے تخلیق کار اور ہدایت کار ایم سی بی 1 کے حاتم علی ہیں، جو قطر ٹی وی کے شریک ہدایت کار ہیں۔ یہ سلسلہ، اسلام کے دوسرے خلیفہ، عمر بن خطاب، کی زندگی پر مبنی ہے، ڈراما عمر بن خطاب کی 18 سال کی عمر سے ان کی وفات کے لمحات تک کہانی بیان کرتا ہے۔ اس ٹی وی سیریل کے سبب تنازع برپا ہو، کچھ مسلموں کا خیال تھا کہ رسول اللہ کی طرح دیگر کرداروں کو بھی مخفی رکھنا چاہیے تھا، جیسے چار خلفائے راشدین ابو بکر، عثمان اور علی بن ابی طالب کو دکھایا گیا۔ سلسلہ 30 اقساط پر مشتمل ہے جو ماہِ رمضان میں نشر کیا گیا اور 20 جولائی 2012ء سے شروع ہوا اور 18 اگست 2012ء کو ختم ہوا۔ یہ لگ بھگ 20 کروڑ سعودی ریالوں(2012 کے مطابق 500 کروڑ پاکستانی روپوں) کے خرچ پر تیار ہوا اور مراکش میں فلمایا گیا، زیادہ تر شہرِ مراکش، طنجہ، الجدیدہ، دار البیضاء اور محمدیہ شہروں میں۔ ایم بی سی پر جاری ہونے کے بعد بین الاقوامی سطح پر نشر کیا گیا اور سلسلے کا کچھ زبانوں میں ترجمہ (ڈب) ہوا اور یوٹیوب پر یہ انگریزی سب ٹائٹل کے ساتھ بھی دستیاب ہے۔ اس سلسلے نے مختلف علما اور عوام کی طرف سے بھرپور تائید حاصل کی۔ سلسلہ بہت حد تک معتبر تاریخی حقائق پر مبنی ہے، اس کو مواد کی بنا تنقید کا سامنا نہیں کرنا پڑا جیسے گزشتہ فلموں نے سامنا کیا تھا۔

خلاصہ 
یہ سلسلہ حج کے موقع پر شروع ہوتا ہے جہاں امیر المومنین عمر حجاج کرام سے خطابات کرتے ہیں۔ اگلے مناظر یوں دکھائے جاتے ہیں کہ جب خلیفہ المسلمین مکہ میں دوران سفر سوچنے لگتے ہیں اور ان کو پرانی یادوں کی جھلکیاں دکھائی دیتی ہیں۔ سوچ میں گُم وہ اپنی 18 برس کی عمر میں واپس چلے جاتے ہیں جب وہ نوجوان لڑکے تھے اور ان کے سخت ابا خطاب بن نفیل ان سے زیادہ کام لیا کرتے تھے۔ عمر کی یاد ماضی کی جھلکیاں اسے ایک پہلوان، بیوپاری اور قریش کے بڑے رہنماہان میں سے ایک دکھاتی ہیں پھر وہ سوچتے ہیں کہ کیسے وہ اسلام لا کر رسول اللہ کے قریبی صحابہ میں سے ہو گئے اور ایک پکے ساتھی بن گئے۔ اور کیسے بہادری کے ساتھ اسلامی جنگوں میں لڑے اور اسلامی تاریخ میں اہم دور رقم کیا۔ کہانی میں فتح مکہ، وفات النبی اور خلافت و وفات ابو بکر اور بالآخر عمر کا دور خلافت دکھایا گا ہے۔ بطور خلیفہ ان کے دور خلافت میں اصلاحات اور درستیوں کو دکھایا گیا ہے۔ کہانی کا اختتام عمر بن خطاب کی شہادت سے ہوتا ہے اور ابو لولو فیروز ان کا قتل کرتا ہے۔

عملہ

اداکار

معاون اداکار

مہمان اداکار

دیگر اداکار

فہرست اقساط

حوالہ جات 

2012ء کی ٹیلی ویژن فلمیں
2012ء میں آغاز ٹیلی ویژن سیریز
2012ء میں اختتام ٹیلی ویژن سیریز
اسلامی ٹیلی ویژن سلسلے
تاریخی ٹی وی سیریل
ساتویں صدی میں سیٹ ٹیلی ویژن سیریز
عربی زبان کے ٹی وی پروگرام
عمر بن خطاب
محمد بن عبد اللہ کی زندگی پر فلمیں